ХІора фарз ламазана тІаьхьа, ламаз дерзош тасбихь, зуькар, доІа дар Элчанан (Делера салам-маршалла хуьлда цунна) суннатехь лелийна ду. Уьш къайлах дешар суннат делахь а, имама нахана Іаморхьама хозуьйтуш дешарх, цхьа а новкъарло яц. Бухарис а (805-гІа хьадис), Муслима а (583-гІа хьадис) Ибн Іаббасера (Дела реза хуьлда цунна) ду аьлла, дийцинчу хьадисехь: «Наха фарз ламаз дина бевлча, зуькар деш аз айдар – Пайхамаран (Делера салам-маршалла хуьлда цунна) заманахь хилла ду», аьлла.